**DĖL VAIKŲ PRIĖMIMO Į ROKIŠKIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES IR GRUPIŲ KOMPLEKTAVIMO TVARKOS APRAŠO PATVIRTINIMO**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 18 straipsnio 1 dalimi, Lietuvos Respublikos švietimo įstatymo 29 straipsnio 6 punktu, Rokiškio rajono savivaldybės taryba n u s p r e n d ž i a:

1. Patvirtinti Vaikų priėmimo į Rokiškio rajono savivaldybės švietimo įstaigų ikimokyklinio ir

priešmokyklinio ugdymo grupes ir grupių komplektavimo tvarkos aprašą (pridedama).

1. Pripažinti netekusiu galios Rokiškio rajono savivaldybės tarybos 2016 m. gruodžio 28 d.

sprendimą Nr. TS-207 „Dėl vaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“.

1. Nustatyti, kad šis sprendimas įsigalioja nuo 2019 m. spalio 1 d.
2. Paskelbti sprendimą Rokiškio rajono savivaldybės interneto svetainėje www.rokiskis.lt.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO „DĖL VAIKŲ PRIĖMIMO Į ROKIŠKIO RAJONO SAVIVALDYBĖS IKIMOKYKLINIO IR PRIEŠMOKYKLINIO UGDYMO GRUPES IR GRUPIŲ KOMPLEKTAVIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2019 m. rugsėjo 27 d.

**Parengto sprendimo projekto tikslas ir uždaviniai**. Pritarti Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes ir grupių komplektavimo tvarkos aprašui.

**Šiuo metu esantis teisinis reglamentavimas.** 6 straipsnio 8 punktas (savarankiška savivaldybės funkcija ikimokyklinio ugdymo organizavimas), Vietos savivaldos įstatymo 18 straipsnio 1 d. (savivaldybės taryba gali pakeisti, panaikinti savivaldybės tarybos priimtus sprendimus), Lietuvos Respublikos švietimo įstatymo 29 straipsnio 6 punktas (priėmimo į savivaldybės ikimokyklinio ugdymo mokyklą tvarką nustato savininko teises ir pareigas įgyvendinanti institucija).

**Sprendimo projekto esmė.** Rokiškio rajono savivaldybės tarybos 2016-12-28 sprendimu Nr. 207 patvirtintas Vaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo tvarkos aprašas. Dalis jo punktų nebeatitinka galiojančių teisės aktų, kiti papildyti, patikslinti, yra 13 naujų punktų, 15 punktų iš dalies pakeisti / papildyti.

Su sprendimo projektu supažindinti mokyklų vadovai, jiems buvo išsiųstas sprendimo projektas, vadovai teikė pasiūlymus, kurie buvo aptarti.

**Galimos pasekmės priėmus siūlomą tarybos sprendimo projektą:**

teigiamos – aprašas atitiks teisės aktų nuostatas, apraše tiksliai nurodyta prašymų ir vaikų priėmimo tvarka, grupių komplektavimo tvarka;

neigiamos – nenumatoma.

**Kokia sprendimo projekto nauda Rokiškio rajono gyventojams.** Tėvams bus aiškiai reglamentuotos vaikų registravimo ir priėmimo sąlygos. Tėvai žinos, kam, iki kada pateikti prašymus, matys, kokie bus taikomi prioritetai, kaip bus sudaromi naujų vaikų sąrašai ir pan.

**Finansavimo šaltiniai ir lėšų poreikis.** Papildomų lėšų priėmus sprendimo projektą nereikės.

**Suderinamumas su Lietuvos Respublikos galiojančiais teisės norminiais aktais**. Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais.

Vyriausioji specialistė Jolita Geidanienė